Emîne Şenyaşara ke mêrde û di lajê ci hetê merdimanê Wekîlê AKPyî Îbrahîm Halîl Yildizî ra kişîyayî 136 rojî yo lajê xo Ferît Şenyaşarî reyde nobeta edaletî kena.
Şenyaşarî keyeyê xo yê Pirsûsî de nobeta edaletî rê dewam kenê.
Keyeyê Şenyaşarî medyaya dîjîtale ser o no mesaj da: ''Çar hetanê Tirkîya ra qîrayîşê edaletî berz benê. Nê qîrayîşî do rojêke cewabê xo bigêrê. Eke dozger û serdestî pê waştişê edaletî qayîl nêbenê ma nînan pê paştdayîşê xo qayîl nêkerê. Heq! Huqûq! Edalet!''
